*Образец № 6*

**ДОГОВОР № ……………/ОП-И/17**

Днес, …………. 2017 г., в гр. София, се сключи настоящият договор между

**МИНИСТЕРСТВО НА ВЪНШНИТЕ РАБОТИ**, гр. София 1113, ул. „Александър Жендов“ № 2, БУЛСТАТ 000695228, представлявано от ……………………………………………………………………………………, упълномощен Възложител съгласно Заповед № ………………………………..2017 г. на министъра на външните работи, и Искра Григорова-Зоровска – главен счетоводител, наричано по-долу за краткост „**ВЪЗЛОЖИТЕЛ”**, от една страна,

и

…………………………….., със седалище и адрес, ЕИК………., ИН по ЗДДС …………, представлявано от……………., в качеството му на управител, наричано за краткост „ИЗПЪЛНИТЕЛ”, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „**Страните**“, а всеки от тях поотделно „**Страна**“)

в изпълнение на заповед за класиране № …….../2017г., за процедура открита с Решение № ....................., публикувана в регистъра на АОП под номер.......... на основание чл. 112 и при условията на чл. 20, ал.3, т. 2 от Закона за обществените поръчки се сключи този договор („**Договора**/**Договорът**“) за следното:

**І. ПРЕДМЕТ НА ДОГОВОРА**

Чл. 1. Възложителят възлага, а Изпълнителят приема да достави строителни материали за нуждите на МИНИСТЕРСТВО НА ВЪНШНИТЕ РАБОТИ*,* наричани по-долу „стоки”, с технически спецификации и количества, посочени в Техническо предложение – Приложение № 1, неразделна част от този договор.

**ІІ. СРОК И МЯСТО НА ИЗПЪЛНЕНИЕ**

Чл.2. Срок за изпълнение – 12 месеца от датата на сключване на договора или до изчерпване стойността на договора.

Чл.3. (1)Доставките се извършват след предварително подадена писмена заявка по електронна поща или факс от упълномощени от Възложителя длъжностни лица в срок до 5 (пет) работни дни след получаване на същата от страна на Изпълнителя, в рамките на работното време от 08,00 часа до 16,00 часа.

(2). Конкретните количества на доставка ще се определят с всяка заявка.

Чл.4. Възложителят си запазва правото, в случай че след провеждане на процедурата възникне необходимост от доставка на строителни материали извън примерно посочените в техническата спецификация и в рамките на стойността на договора, да възложи доставката им, като плащането се извършва по действащи към датата на доставката цени / или по предложени каталожни цени в търговския обект на изпълнителя, намалени с предложения процент отстъпка в ценовото предложение на изпълнителя.

Чл. 5. (1). Мястото на доставка на стоките е както следва: **МИНИСТЕРСТВО НА ВЪНШНИТЕ РАБОТИ**, гр. София 1113, ул. „Александър Жендов“ №2

**ІІІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

Чл. 6. Изпълнителят е длъжен :

1. да изпълни поръчката с грижата на добрия търговец в сроковете, определени в този договор;

2. да достави стоките в количество, състояние и изисквания съобразно този договор;

3. да уведоми писмено Възложителя за извършването на доставката най-малко 3 (три) работни дни предварително;

4. да достави стоките на определеното място за доставка и предаде на представители на Възложителя доставените стоки в количество, състояние и качество, съответстващо на уговореното в този договор;

5. да прехвърли на Възложителя собствеността и риска върху стоките при доставянето им и подписването на двустранен предавателно-приемателен протокол;

6. да отстранява недостатъците/несъотвествията на стоките за своя сметка, установени при приемане на доставката или в срока на годност.

Чл. 7. Изпълнителят има право:

1. да иска от Възложителя необходимото съдействие за изпълнение на поръчката;

2. да иска от Възложителя да приеме изпълнената доставка;

3. да получи възнаграждение за изпълнената поръчка в размера и при условията на този договор.

Чл. 8. Изпълнителят има право/няма право да ползва подизпълнител при изпълнение на договора. *(Когато в процедурата изпълнителят е декларирал, че ще ползва подизпълнители при изпълнение на обществената поръчка вместо този текст в договора се изписва следното:*

Чл. 9. (1) При изпълнение на договора Изпълнителят има право да ползва следните подизпълнители за : ............................................................................................

(посочват се видовете работи от предмета на поръчката, които ще се предложат на подизпълнители и съответстващия на тези работи дял в проценти от стойността на обществената поръчка и предвидените подизпълнители;

(2) Изпълнителят е длъжен да сключи договор за подизпълнение с подизпълнителя/подизпълнителите, посочени в ал.1.

(3) За работата на подизпълнителите Изпълнителят отговаря като за своя работа.

(4) Изпълнителят е длъжен да предоставя на Възложителя информация за плащанията по договорите за подизпълнение (тази клауза се прилага при ползването на подизпълнители).

Чл.10.Когато Изпълнителят има изискуемо вземане по този договор срещу другата страна, той няма право да отказва да изпълни свое задължение, докато Възложителят не изпълни насрещното си задължение по договора.

**ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

Чл. 11. Възложителят се задължава :

1. да оказва необходимото съдействие на Изпълнителя при изпълнението на доставката;

2. да приеме доставените стоки;

3. да заплативъзнаграждение на Изпълнителя в размера и при условията на този договор.

Чл.12. Възложителят има право:

1. да иска от Изпълнителя да изпълни поръчката в срок и без отклонения от възложеното;

2. да иска от Изпълнителя да му предаде стоките – предмет на доставка;

3. да откаже да приеме доставени стоки, ако открие недостатъци на стоките или несъответствия между доставените стоки и изискванията на този договор.

**V. ПРИЕМАНЕ НА ДОСТАВКИТЕ. СРОК НА ГОДНОСТ. РЕКЛАМАЦИИ.**

Чл. 13. (1) Приемането на доставените стоки се извършва на мястото на изпълнение, посочено в чл. 5. Доставките се придружават с .......... *(тук се посочват документите, които следва да придружават стоките, съгласно декларираните към Техническото предложение на изпълнителя документи).* Доставяните строителни материали и изделия трябва да отговарят на изискванията на Наредба № РД-02-20-1/05.02.2015 г. за условията и реда за влагане на строителни продукти в строежите на Р. България на Министерство на регионалното развитие и благоустройство (обн .ДВ, бр.14/2015г.)

(2) Приемат се стоки, които отговарят на изискванията на този договор и нямат недостатъци. При установяване на несъответствие или недостатъци, приемането на стоката се отказва.

(3) Приемането на стоката се удостоверява с предавателно - приемателен протокол, подписан в два екземпляра от представители на Възложителя и Изпълнителя.

(4)За извършените доставки изпълнителят издава фактура, в която се описват: номер на договор, вид, количество и стойност на извършените доставки на строителни материали по единични продажни цени, съгласно ценовото му предложение, а за строителните материали, които не са включени в него - от единичната продажна цена в търговския обект на изпълнителя, намалена с предложен процент търговска отстъпка.

*(5) Възложителят приема изпълнението на дейност по договора, за която Изпълнителя е сключил договор за подизпълнение, в присъствието на Изпълнителя и подизпълнителя, освен ако при приемането на работата изпълнителят представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя. (тази клауза се прилага при използването на подизпълнители).*

Чл. 14. (1) Срокът на годност на доставените стоки по този договор е не по-кратък от 6 (шест) месеца от датата на подписване на предавателно-приемателен протокол по чл. 13, ал. 3.

(2) В случаите, когато доставените стоки имат скрити недостатъци или несъответствия с предвидени в този договор характеристики, които Възложителят не е могъл и не е бил длъжен да установи при приемането на стоката и подписването на приемо - предавателния протокол, Възложителят има право да предяви рекламация пред Изпълнителя в срока на годност по ал. 1.

(3) В случаите на ал. 2 се съставя констативен протокол, подписан от представители на Възложителя и Изпълнителя. Констативният протокол се съставя в срок до 3 (три) работни дни, считано от датата на установяване на недостатъците/отклоненията. Отказът на Изпълнителя да се яви и подпише констативен протокол, след като е бил поканен от Възложителя, се удостоверява с подписите на двама свидетели и представлява неизпълнение на договора, за което Изпълнителят дължи на другата страна неустойка в размер на 5 % (пет на сто) от стойността по чл. 16, ал. 1.

(4) В случай на рекламация в срока на годност по ал. 1, Изпълнителят за своя сметка подменя/поправя стоката в срок от 5 (пет) работни дни от датата на подписване на констативния протокол по ал. 3. Ако недостатъкът прави стоката негодна за ползване по предназначение, Изпълнителят е длъжен да я подмени с нова стока със същите или с по-добри параметри за своя сметка.

(5) Ако Изпълнителят не изпълни задължението си по ал. 4, Възложителят има право да върне стоката и да получи обратно заплатеното възнаграждение, съразмерно на върнатата стока.

(6) Ако Изпълнителят откаже да приеме стоките или не върне на Възложителя заплатеното от Възложителя за тях в случаите на ал.5, Изпълнителят дължи на Възложителя неустойка в размер на 5% от стойността по чл.16, ал.1.

Чл. 15. (1) В случай на възникване на спор между страните по договора при рекламации, Възложителят осигурява проверка на съответните стоки от оторизирана контролна организация в присъствието на представители на двете страни, за което се съставя протокол. Всички разходи по проверката са за сметка на Изпълнителя.

(2) Ако в резултат на извършената от контролната организация проверка, стоката е доведена до негодност, Изпълнителят я възстановява в 5-дневен срок след покана от Възложителя.

**VІ. ВЪЗНАГРАЖДЕНИЕ НА ИЗПЪЛНИТЕЛЯ. УСЛОВИЯ И НАЧИН НА ПЛАЩАНЕ**

Чл. 16. (1) Общото възнаграждение на Изпълнителя по този договор е в размер до ........ (.......) лева без ДДС:

(2) Стойността на всяка поръчка се определя въз основа на единичните цени, съгласно ценовото предложение на участника – Приложение № 2, като същите са фиксирани и не подлежат на завишаване през периода на изпълнение на договора.

Чл. 17. (1) Възложителят заплаща на Изпълнителя дължимото възнаграждение за приета доставка по реда на чл. 13с банков превод в рамките на 15 (петнадесет) работни дни след предоставяне на двустранно подписан предавателно – приемателен протокол, стокова разписка и оригинална фактура; *(Ако Изпълнителят е сключил договор за подизпълнение представя на Възложителя и доказателства за изплатени всички задължения по договора за подизпълнинение, освен ако при приемането на доставките изпълнителят представи на възложителя доказателства, че договорът за подизпълнение е прекратен, или работата или част от нея не е извършена от подизпълнителя. - тази клауза се прилага при използването на подизпълнители).*

(2) Банковата сметка на Изпълнителя е:

Банка: ..............................................

IBAN: ............................................

BIC Code: .......................................

Адрес на банката (на банковия клон): ....................................

(3) При промяна на банковата сметка, Изпълнителят се задължава незабавно да уведоми за това Възложителя като му посочи новата си банкова сметка.

(4) Плащането се спира, когато Изпълнителят бъде уведомен, че фактурата му не може да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът е неправомерен. В този случай, Изпълнителят трябва да даде разяснения, да направи изменения или представи допълнителна информация в срок от 5 (пет) работни дни, след като бъде уведомен за това. Периодът за плащане продължава да тече от датата, на която Възложителят получи правилно формулирана фактура или поисканите разяснения, корекции или допълнителна информация.

(5) Плащане не се извършва в случай, че за Изпълнителя е получена информация от Националната агенция за приходите или Агенция „Митници” за наличието на публични задължения, съгласно Решение на МС № 593/ 20.07.2016 г. В този случай плащането се извършва съгласно указанията на органите на данъчната и митническата администрация

**VІІ. НЕУСТОЙКИ**

Чл. 18. При забава на изпълнение на задължение по този договор, Изпълнителятдължи неустойка в раз­мер на 0,05 % от общата цена по чл. 16, ал. 1 за всеки просро­чен ден, но не повече от 20 % (двадесет на сто) от общата цена по чл.16, ал.1.

Чл. 19. При лошо изпълнение, Изпълнителят дължи неустойка в размер на 20 % (двадесет на сто) от стойността на некачествените стоки.

Чл. 20. При частично неизпълнение, Изпълнителят дължи неустойка в размер на 20 % (двадесет на сто) от стойността на неизпълнената част.

Чл. 21. (1) Ако е в забава за плащане, Възложителятдължи неустойка в размер на законната лихва върху неизплатената в срок сума за всеки просрочен ден.

(2) Задържането на дължимата сума при условията на чл.17, ал. 4 не е забава и не влече последиците по ал.1.

Чл. 22. (1) Изпълнителят дължи неустойка в размер на 20 % (двадесет на сто) от общата цена по чл. 16, ал. 1 от този договор при пълно виновно неизпълнение на обществената поръчка.

(2) В случай, че Възложителят развали този договор едностранно, по вина на Изпълнителя, последният дължи неустойка в размер на 20 % (двадесет на сто) от общата цена по чл. 13, ал. 1.

Чл. 23. За дължимия размер на съответната неустойка по този договор изправната страна съставя протокол и го предоставя на неизправната страна. В срок от 10 (десет) работни дни, считано от датата на протокола, неизправната страна превежда по посочена от изправната страна банкова сметка, дължимата неустойка.

Чл. 24. Страните по този договор запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този договор.

**VІІІ. НЕПРЕОДОЛИМА СИЛА**

Чл. 25. (1) Страните не носят отговорност за неизпълнение на задълженията си, ако неизпълнението на задълженията е предизвикано от действието на непредвидимо и непредотвратимо събитие от извънреден характер и извън разумния им контрол, възникнало след сключване на договора, което прави изпълнението невъзможно (форсмажорно обстоятелство, непреодолима сила). Страната, която се позовава на форсмажорно обстоятелство, трябва да докаже причинната връзка между неизпълнението на задълженията си и непреодолимата сила.

(2) Настъпването на форсмажорното обстоятелство по ал. 1 се доказва с надлежно оформен документ от компетентен държавен орган и се фиксира със съставяне и подписване на двустранен протокол.

(3) Страната, която се позовава на форсмажорното обстоятелство, трябва в подходящ срок от настъпването му, писмено да уведоми за това другата страна. При неизпълнение на това задължение страната няма право да се позовава на форсмажорни обстоятелства.

(4) Неизправната страна, която е била в забава при настъпването на непреодолимата сила, няма право да се позовава на форсмажорно обстоятелство.

(5) Не е налице непреодолима сила, ако съответното обстоятелство се е случило вследствие на неположена дължима грижа от страна по този договор или ако при полагане на дължимата грижа това обстоятелство може да бъде преодоляно.

(6) Докато трае непреодолимата сила, изпълнението на задълженията и на свързаните с тях насрещни задължения се спира.

(7) Ако непреодолимата сила продължи толкова, че Възложителят вече няма интерес от изпълнението, той има право да прекрати договора едностранно като писмено уведоми другата страна. Ако непреодолимата сила трае толкова, че Изпълнителят вече няма интерес от изпълнението, той има право да прекрати договора едностранно като писмено уведоми другата страна.

**IХ. ИЗМЕНЕНИЕ И ПРЕКРАТЯВАНЕ НА ДОГОВОРА**

Чл. 26. Изменението на договора се извършва по взаимно съгласие с подписване на двустранен анекс между страните. Изменението на договора не трябва да води до нарушение на разпоредбите в ЗОП, регламентиращи правните основания за изменение на договор за обществена поръчка.

Чл. 27. Този договор се прекратява:

1. с изпълнение на задълженията на страните по него, включително задълженията по време на гаранционния срок на годност на стоките;

2. с изтичане на срока по чл. 2 или изчерпване стойността на договора.

3. по взаимно писмено съгласие между страните, изразено чрез подписване на двустранно споразумение;

4. при виновно неизпълнение на задълженията на Изпълнителя с 10 (десет)-дневно писмено предизвестие от Възложителя;

5. едностранно от Възложителя с писмено уведомление до другата страна, когато Изпълнителят бъде обявен в неплатежоспособност или бъде открита процедура за обявяването му в несъстоятелност или ликвидация;

6. едностранно от Възложителя с писмено уведомление до другата страна, когато установи, че тя ползва подизпълнители при изпълнение на договора. *(когато с договора е допуснато ползване на подизпълнители от Изпълнителя при изпълнение на поръчката, т. 5 се променя така:*

*7. едностранно от Възложителя с писмено уведомление до другата страна, когато установи, че тя ползва други подизпълнители при изпълнение на договора, различни от тези, посочени в договора, или подизпълнителите изпълняват друг вид работа или участие от предвиденото в договора.);*

8. едностранно от Възложителя с 10-дневно писмено предизвестие до другата страна, когато Изпълнителят не изпълни задължението си, посочено в чл. 23, изречение второ от този договор.

Чл. 28. (1) Всяка от страните може да развали този договор с едностранно десет дневно писмено предизвестие до другата страна при пълно или частично неизпълнение, забавено или лошо изпълнение на задълженията на другата страна. Разваляне на договора не се допуска, ако неизпълнената част от задължението е незначителна с оглед интереса на изправната страна.

(2) Възложителят може да прекрати договора с писмено уведомление без предизвестие до другата страна, когато Изпълнителят забави изпълнение на задължение по този договор с повече от 30 ( тридесет ) дни.

**Х. ЗАКЛЮЧИТЕЛНИ РАЗПОРЕДБИ**

Чл. 29. (1) Всички уведомления между страните, които ще бъдат отправяни по този договор са валидни, ако са извършени в писмен вид на български език и са изпратени по факс или с препоръчана поща с обратна разписка на следния адрес:

1. за Възложителя: ………. - гр. София 1113, ул. „Александър Жендов“ № 2;

2. за Изпълнителя: ……………………..

(2) Всяка страна по този договор е длъжна в 3-дневен срок от промяна на адреса/факса по ал.1 да уведоми другата за настъпилата промяна и да посочи новия си адрес/факс за кореспонденция.

(3) Ако страната по договора не изпълни задълженията си по ал. 2 се счита, че уведомленията по ал. 1 са връчени редовно.

Чл. 30. Всички спорове, породени от този договор или отнасящи се до него, или до допълнителни споразумения към него, включително и споровете, породени от или отнасящи се до тълкуване, недействителност, неизпълнение или прекратяване, ще бъдат решавани по взаимно съгласие с подписване на двустранно споразумение. Ако между страните не бъде постигнато споразумение, спорът се отнася за решаване пред компетентен съд. Когато предметът на спора между страните е за имуществени права, той се отнася за разрешаване пред компетентен съд в град София.

За неуредените въпроси в този договор се прилага законодателството на Република България.

Този договор се състави и подписа в два еднакви оригинални екземпляра - по един за всяка страна.

**Приложения, неразделна част от настоящия договор:**

**Приложение № 1** – Техническо предложение от офертата на ИЗПЪЛНИТЕЛЯ;

**Приложение № 2** – Ценова оферта.

**УПЪЛНОМОЩЕН ИЗПЪЛНИТЕЛ: ВЪЗЛОЖИТЕЛ:……………………….. ……………………………**

**/ съгласно Заповед № …………………...2017 г.**

**на министъра на външните работи/**

**ИСКРА ГРИГОРОВА-ЗОРОВСКА**

**Главен счетоводител**